Alyona Tiron

Alyona Dimitriyevna Tiron (, ) — Rusiya reqbiçisi, MOİK komandasının və Rusiya reqbi milli komandasının müdafiəçisi. Qadınlardan ibarət Rusiya reqbi millisinin kapitanı. 2014, 2016, 2017, 2018 və 2019 Avropa çempionu. Rusiyanın əməkdar idman ustası.

 Həyatı və karyerası 
Alyona reqbi ilə məşğul olmamışdan əvvəl, 15 yaşında olarkən yüngül atletika ilə məşğul olmağa başlayıb. Yüngul atletika üzrə Rusiya çempionatının gümüş və bürünc mükafatçısı olub.

Sibir Federal Universitetində təhsil alıb. Universitetdə oxuduğu zaman, universitet komandasının tərkibində Rusiya gənclərinin III Yay spartakiadasının gümüş mükafatçısı olub.

Alyona 2011-ci ildə Omsk şəhərində Sibir Federal dairəsinin yarışlarında çıxış edərkən, "Yenisey-STM" reqbi klubunun məşqçisi Vladimir Nikolayeviç Demonov onun çıxışını görür və ona reqbiyə keçməyi təklif edir, lakin o, imtina edir. Olimpiya Ehtiyatları məktəbini bitirdikdən sonra Alyona 2013-cü ilin martında Krasnoyarska köçür. Az sonra Alyona "Yenisey STM" klubunun məşqçisi Maxim Zaltsmandan reqbiyə keçmək barədə təklif alı. Bu dəfə bu təklifi qəbul edir və 1 may 2013-cü il tarixində Krasnoyarsk komandasının oyunçu olur.

Reqbi üzrə Rusiya millisinə ilk dəfə 2013-cü ilin sonunda, Dubayda keçirilən reqbi üzrə Dünya Seriyasının mərhələsindən əvvəl dəvət edilir, amma ayağında olan zədə səbəbindən bu turnirə gedə bilmir. 2014-cü ilin yanvarında isə ilk dəfə olaraq milli komandanın toplanmasına qatılır və məşqçilərin rəğbətini qazanaraq milli komandanın üzvunə çevrilir.

Rusiya millisinin tərkibində reqbi üzrə Avropa Çempionatının beş dəfə qalibi olub.

 Titulları 

 Rusiyadaxili turnirlər 
 Rusiya Çempionu: 2017, 2021
 Rusiya çempionatının bürünc mükafatçısı: 2013, 2019
 Rusiya çempionatının gümüş mükafatçısı: 2015, 2016, 2018
 Rusiya Kubokunun finalçısı: 2015, 2017

 Rusiya Milli komandası 
 Reqbi üzrə Avropa çempionu: 2014, 2016, 2017, 2018, 2019, 2021
 Reqbi üzrə Avropa çempionatının gümüş mükafatçısı: 2015
 Reqbi üzrə Avropa çempionatının bürünc mükafatçısı-: 2016

 Şəxsi 
 2015/16 dünya mövsümünün birinci mərhələsinin simvolik dünya yığma komandasının üzvü
 Yaponiya 2017/2018 dünya seriyası mərhələsinin simvolik yığma komandasının üzvü
 Dünya seriyası mərhələlərinin ən dəyərli oyunçusu (2017/2018 mövsümündə də daxil olmaqla: Dubay, Kitakyuşu) mükafatının beşqat sahibi
 Reqbi üzrə MVP dünya seriyası 2018/19
 Rusiyada ilin Reqbiçisi: 2017

 İstinadlar 

Kateqoriya:Rusiyanın əməkdar idman ustaları